wickkiey/tamil-wikipedia-chunked huggingface dataset:
# மௌசோணைட்டு

**மௌசோனைட்டு** (*Mawsonite*) என்பது Cu<sub>6</sub>Fe<sub>2</sub>SnS<sub>8</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். பழுப்பு ஆரஞ்சு நிறத்தில் காணப்படும் ஒரு சல்போசால்ட்டு கனிமமாக இது வகைப்படுத்தப்படுகிறது. தாமிரம், இரும்பு, வெள்ளீயம், கந்தகம் ஆகிய தனிமங்கள் இக்கனிமத்துடன் சேர்ந்துள்ளன.  
பன்னாட்டு கனிமவியலாளர் சங்கம் மௌசோனைட்டு கனிமத்தை Maw
என்ற குறியீட்டால் அடையாளப்படுத்துகிறது.
# மௌசோணைட்டு

## கண்டுபிடிப்பும் தோற்றமும்

முதன்முதலில் 1965 ஆம் ஆண்டு நியூ சவுத் வேல்சின் ஆர்டிங் மாகாணம் திங்கா நகரம், இராயல் சியார்ச்சு சுரங்கத்திலும்; டாசுமேனியாவின் குயின்சுடவுனில் உள்ள மவுண்ட் லைல் சுரங்கத்திலும், வடக்கு லைல் சுரங்கத்திலும் காணப்பட்டதாகக் கண்டுபிடிக்கப்பட்டு விவரிக்கப்பட்டது.  
ஆத்திரேலியப் புவியியலாளர் மற்றும் அண்டார்டிக்கு ஆய்வாளர் சர் டக்ளசு மௌசனின் (1882–1958) நினைவாகக் கனிமத்திற்கு மௌசோனைட்டு எனப் பெயரிடப்பட்டது. மாற்றப்பட்ட எரிமலை பாறைகளில் உள்ள நீர் வெப்ப செப்பு படிவுகளுக்குள் காணப்படுகிறது. சிகார்ன் படிவுகளிலும், மாற்றப்பட்ட கிரானைட்டுகளில் பரவல்களாகவும் காணப்படுகிறது. போர்னைட்டு, பைரைட்டு, சால்கோபைரைட்டு, சால்கோசைட்டு, டைசனைட்டு, ஐடைட்டு, சிடானைட்டு, சிடானாய்டைட்டு, பைரோடைட்டு, பெண்ட்லாண்டைட்டு, டென்னண்டைட்டு, எனார்கைட்டு, உலுசோனைட்டு-பாமடினைட்டு, கிட்க்ரீகைட்டு, மோகைட்டு, பூர்வீக பிசுமத், கலீனா மற்றும் சிபாலரைட்டு ஆகிய கனிமங்களுடன் இணைந்து மௌசோனைட்டு காணப்படுகிறது.
# குலாபா சட்டமன்றத் தொகுதி

**கோலாபா சட்டமன்றத் தொகுதி** (Colaba (Assembly constituency) என்பது மேற்கத்திய இந்தியாவின் மகாராட்டிர மாநில சட்டப் பேரவையில் உள்ள 288 சட்டமன்றத் தொகுதிகளில் ஒன்றாகும். இத்தொகுதியானது தெற்கு மும்பை மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும். இது மும்பை மாவட்டத்தில் அமைந்துள்ளது.
# குலாபா சட்டமன்றத் தொகுதி

## சட்டமன்ற உறுப்பினர்கள்

| 1962 | காலாராம் தாரியா | இந்திய தேசிய காங்கிரசு </br> |
| --- | --- | --- |
| 1967 | பி.பி.கே.பவன் | சுயேச்சை |
| 1972 | ஆலோ சால் சிப்பர் | இந்திய தேசிய காங்கிரசு </br> |
| 1978 | ரஞ்சித் பானு | ஜனதா கட்சி</br> |
| 1980 | ஓ.பி.பாகல் | இந்திய தேசிய காங்கிரசு (இ) |
| 1985 | மர்சுபன் பத்ராவாலா | இந்திய தேசிய காங்கிரசு </br> |
| 1990 |  |  |
| 1995 | அசோக் தத்ரக் |  |
| 1999 | மர்சுபன் பத்ராவாலா |  |
| 2000 | தினசு பத்ராவாலா | சிவ சேனா</br> |
| 2004 | அன்னி சேகர் | இந்திய தேசிய காங்கிரசு </br> |
| 2009 | அன்னி சேகர் | இந்திய தேசிய காங்கிரசு </br> |
| 2014 | ராசு கே.புரோகித் | பாரதிய ஜனதா கட்சி</br> |
| 2019 | ராகுல் நர்வேகர் |  |
| 2024 | } |  |
# குத்பி சகோதரர்கள்

**குத்பி சகோதரர்கள்** (*Qutbi Brothers*) என்பவர்கள் காஜி முகமது இத்ரிசு, அர்சத் குத்பி (தில்லியில் பிறந்தவர்கள்) தலைமையிலான ஓர் இந்தியக் கவ்வாலி குழுவாகும். இவர்கள் *குத்பி சகோதரர்கள்* என்று நன்கு அறியப்படுகிறார்கள். இவர்கள் இந்தியாவின் மிகவும் பிரபலமான கவ்வாலி குழுவாகக் கருதப்படுகிறார்கள்.
# குத்பி சகோதரர்கள்

## வரலாறு

குத்பி சகோதரர்கள் இந்தியாவில் பல தலைமுறைகளாக வளர்க்கப்பட்ட 750 ஆண்டு பழமையான பாரம்பரியத்தின் வாரிசுகள். இவர்கள் தில்லியில் உள்ள குத்புதீன் பக்தியார் காக்கியின் தர்காவைச் சேர்ந்தவர்கள். இங்கு இவர்கள் தங்களை "குத்பி சகோதரர்கள்" என்று அழைக்கத் தொடங்கினர்.
# குத்பி சகோதரர்கள்

## தொழில்

குத்பி சகோதரர்கள் தமது இளம் வயதிலேயே பாடத் தொடங்கினர். இன்று இவர்கள் இந்தியாவில் மிகவும் பிரபலமான கவ்வாலி குழுக்களில் ஒன்றாக உள்ளனர். குத்பி சகோதரர்கள் உலகின் முதல் கவ்வால் ஆவார்கள். இவர்கள் 12 மணி நேர இடைவிடாத நேரடிப் பாடலுக்கான உலக சாதனையைப் படைத்துள்ளனர். இதற்குக் கலாச்சாரத்தை மேம்படுத்துவதற்காகச் சங்கீத நாடக அகாதமி ஆதரவு அளித்துள்ளது. குத்பி சகோதரர்கள் (காஜி முகமது இத்ரிசு & அர்சத் உசேன்) தங்கள் வாழ்க்கையில் இந்தியாவிற்கு வெளியே சுற்றுப்பயணம் செய்து இசை விழாக்களில் பாடியுள்ளனர். 2019-இல் சூபி இசைக்கு இவர்கள் செய்த பங்களிப்புக்காக இவர்களின் பெயர்கள் லிம்கா சாதனை புத்தகத்தில் சேர்க்கப்பட்டுள்ளன.குத்பி சகோதரர்கள் கவ்வால்கள் தங்கள் பாரம்பரிய சூபித்துவப் பாணிக்காக அனைத்திந்திய வானொலியால் அங்கீகரிக்கப்பட்ட கலைத்திறனில் உயர் தர நிலையைப் பெற்றுள்ளனர். குத்பி சகோதரர்கள் இந்தியக் கலாச்சார உறவுக் குழு மற்றும் கலாச்சார அமைச்சகத்தின் சிறந்த கலைஞர் ஆவார்.
# குத்பி சகோதரர்கள்

## திரைப்படவியல்

- 2015: *மேரே மௌலா* (ரூம்: தி: மிஸ்டர்) (பாலிவுட் திரைப்படம்)
- 2021: *பியா பின்* (ஜீ மியூசிக் நிறுவனம்)
- 2002: *குவாஜா நே நவாசா* (டி-சீரிசு)
# குத்பி சகோதரர்கள்

## சமூகப் பணி

நேரடி நிகழ்ச்சிகளுடன், குத்பி சகோதரர்கள் பல்வேறு சமூகப் பணிகளிலும் தொடர்புடையவர்கள். இவர்கள் பல்வேறு சமூக காரணங்களுக்காக நிதி திரட்டுவதற்காக நேரடி இசை நிகழ்ச்சிகளை நடத்துகிறார்கள். 2018-ஆம் ஆண்டில், சலாம் பாலக் அறக்கட்டளையால் ஏற்பாடு செய்யப்பட்ட வசதியற்ற குழந்தைகளுக்கான நிதி திரட்டும் நிகழ்வில் இவர்கள் நிகழ்ச்சி நடத்தினர்.
# குத்பி சகோதரர்கள்

## விருதுகளும் அங்கீகாரமும்

கவ்வாலி இசையில் இவர்கள் ஆற்றிய பணி மற்றும் பங்களிப்புக்காக, இத்ரிசு குத்பி (குத்பி சகோதரர்கள்) *ஜீனியசு இந்தியச் சாதனையாளர் விருது*, நாடாளுமன்ற (இந்தியா) சிறப்புப் பரிசு, அடல் பிகாரி விருது 2019, ராஜீவ் காந்தி விருது போன்ற பல மதிப்புமிக்க விருதுகளைப் பெற்றுள்ளனர்.
# பன்வேல் சட்டமன்றத் தொகுதி

**பன்வேல் சட்டமன்றத் தொகுதி** (Panvel Assembly constituency) என்பது மேற்கத்திய இந்தியா மகாராட்டிர மாநில சட்டப்பேரவையில் உள்ள 288 சட்டமன்றத் தொகுதிகளில் ஒன்றாகும். இத்தொகுதியானது மாவள் மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும். இது ராய்கட் மாவட்டத்தில் அமைந்துள்ளது.
# பன்வேல் சட்டமன்றத் தொகுதி

## சட்டமன்ற உறுப்பினர்கள்

| 1962 | தினகர் பாலு பாட்டீல் | இந்திய விவசாயிகள் மற்றும் தொழிலாளர் கட்சி |
| --- | --- | --- |
| 1967 |  |  |
| 1972 |  |  |
| 1978 | தத்தாத்ரே பாட்டீல் |  |
| 1980 | தினகர் பாலு பாட்டீல் |  |
| 1985 | தத்தாத்ரே பாட்டீல் |  |
| 1990 |  |  |
| 1995 | விவேக் பாட்டீல் |  |
| 1999 |  |  |
| 2004 |  |  |
| 2009 | பிரசாந்த் தாக்கூர் | இந்திய தேசிய காங்கிரசு </br> |
| 2014 | பாரதிய ஜனதா கட்சி</br> |  |
| 2019 |  |  |
| 2024 | } |  |
# பெடுகுல்

**பெடுகுல்** (ஆங்கிலம்; இந்தோனேசியம்: *Bedugul*) என்பது இந்தோனேசியா, பாலியின் ஒரு மலை ஏரியில் உள்ள ஒரு சுற்றுலா பகுதியாகும். இது பிரத்தான் ஏரியின் மைய-வடக்கு பகுதியில், தென்பசார், சிங்கராஜா நகரங்களுக்கு இடையிலான சாலைக்கு அருகில் அமைந்துள்ளது. பெடுகுல் சுற்றுலா பகுதிக்கு அருகில், சண்டிகுனிங், பஞ்சசாரி, பச்சூங் மற்றும் வானகிரி போன்ற கிராமங்கள் உள்ளன.  
தபனான் பிராந்தியத்தில் *(Tabanan Regency)* தென்பசார் நகரிலிருந்து வடக்கே 48 கி.மீ. (30 மைல்) தொலைவிலும்; சிங்கராஜா நகரத்திலிருந்து தெற்கே 20 கி.மீ. (12 மைல்) தொலைவிலும் பெடுகுல் அமைந்துள்ளது. இந்தப் பகுதியில் பிராட்டன் ஏரி, பூயான் ஏரி மற்றும் தம்பளிங்கான் ஏரி *(Lake Tamblingan)* என மூன்று எரிமலைப் பள்ளத்தாக்கு ஏரிகள் உள்ளன.
# பெடுகுல்

## பொது

பெடுகுல் நிலப்பகுதி கடல் மட்டத்திலிருந்து சுமார் 1,500 மீட்டர் (4,900 அடி) உயரத்தில் அமைந்திருப்பதால் லேசான மலை காலநிலையை அனுபவிக்கிறது.  
பெடுகுலில் உள்ள முக்கிய வழிப்பாட்டுத் தளம் உலுன் தானு பிரத்தான் கோயில் *(Pura Ulun Danu Bratan)* ஆகும். இது யுனெஸ்கோவால் சுபாக் நீர்ப் பாசன அமைப்பின் *(Subak)* பட்டியலில் உலகப் பாரம்பரிய களம் எனும் தகுதியைப் பெற்றுள்ளது; மற்றும் இந்தோனேசியாவின் மிகப்பெரிய தாவரவியல் பூங்காவான பாலி தாவரவியல் பூங்காவும் *(Bali Botanic Garden)* இங்குதான் உள்ளது.
# பெடுகுல்

## பாலி தாவரவியல் பூங்கா

பாலி தாவரவியல் பூங்கா, இந்தோனேசியாவின் முதல் அதிபர் சுகார்னோவின் ஆதரவின் கீழ் சூலை 15, 1959 அன்று நிறுவப்பட்டது. இது 157.5 எக்டேர் (389 ஏக்கர்) நிலப்பரப்பில் அமைந்துள்ளது; மற்றும் இந்தோனேசியாவின் மிகப்பெரிய தாவரவியல் பூங்கா எனும் சாதனைத் தடத்தைப் பதிக்கிறது.  
கடல் மட்டத்திலிருந்து 1,250 மீட்டர் முதல் 1,450 மீட்டர் வரை உயரத்தில் அமைந்துள்ள இந்தத் தாவரவியல் பூங்காவில் 2,000 வகையான தாவரங்கள், ஆர்க்கிட், பிகோனியா செடிவகைகள், மூலிகை தாவரங்கள், மூங்கில் வகைகள், 20,000 தாவர மாதிரிகள் உள்ளன. இங்கிருந்து பிரத்தான் ஏரியின் காட்சிகளை நன்கு இரசிக்கலாம்.
# பெடுகுல்

## காட்சியகம்

- **பெடுகுல் காட்சிப் படங்கள்**
# திபெத்திய கலை

திக்சே மடாலயத்திலுள்ள மைத்திரேயர் சிலை]]
**திபெத்திய கலை **(*Tibetan art*) 20 ஆம் நூற்றாண்டின் நடுப்பகுதிக்கு முன்னர் உருவாக்கப்பட்ட எஞ்சியிருக்கும் திபெத்திய கலைகளில் பெரும்பாலானவை மத ரீதியானவை. தங்கா, துணி ஓவியங்கள், பெரும்பாலும் குவாச் அல்லது அலங்கார வண்ணப்பூச்சு என விவரிக்கப்படும் நுட்பத்தில், திபெத்திய பௌத்த சுவர் ஓவியங்கள், மற்றும் வெண்கலத்திலான சிறிய சிலைகள், அல்லது களிமண், ஸ்டக்கோ அல்லது மரத்தில் பெரிய சிலைகள் போன்றவை இதன் முக்கிய வடிவங்களாக உள்ளன. அவை திபெத்திய பௌத்த மத நடைமுறைக்குள் பயன்படுத்த மத நிறுவனங்கள் அல்லது பக்தியுள்ள நபர்களால் நியமிக்கப்பட்டன. மேலும் அவை பெரும்பாலும் அறியப்படாத துறவிகள் மற்றும் சாதாரண கலைஞர்களால் பெரிய பட்டறைகளில் தயாரிக்கப்பட்டன. *புர்பா* அல்லது சடங்கு கத்தி போன்ற பல்வேறு வகையான மதம் சார்ந்தப் பொருட்கள், நேர்த்தியாக தயாரிக்கப்பட்டு ஆடம்பரமாக அலங்கரிக்கப்ட்டன. மதச்சார்பற்ற பொருள்கள், குறிப்பாக நகைகள் மற்றும் ஆடைகளும் தயாரிக்கப்பட்டன. ஆடை வடிவமைப்பில் சீன தாக்கங்கள் வலுவாக இருந்தன.
தங்கா, பருத்தியிலான குவாச்.]]
# திபெத்திய கலை

## ஓவிய பாணிகள்

**இமயமலை கலை** என்பது பூட்டான், நேபாளம், இலடாக்கு, காஷ்மீர் மற்றும் மங்கோலியா மற்றும் சீனாவின் அண்டை பகுதிகளின் கலைகளுடன் சேர்ந்து திபெத்திய கலைக்கான ஒட்டுமொத்த சொல்லாகும். **சீன-திபெத்திய கலை** என்பது திபெத்திய பாணியில் படைப்புகளைக் குறிக்கிறது. மேலும், சீனா அல்லது திபெத்தில் தயாரிக்கப்பட்ட திபெத்திய பௌத்த உருவப்படங்களுடன், பெரும்பாலும் சீன பேரரசர்களின் ஆதரவால் இவை உருவாகக்ப்பட்ட.து. கலைஞர்கள் திபெத்திய மற்றும் சீனர்களின் கலவையாக இருந்ததாகத் தெரிகிறது, நேபாளத்தைச் சேர்ந்த சில நெவாரிகளும் இதில் அடங்கும். உற்பத்தி செய்யும் இடம் பெரும்பாலும் இருவருக்கும் இடையில் நிச்சயமற்றதாக இருந்தது.
# திபெத்திய கலை

## பின்னணி

திபெத்திய மதக் கலை "கிட்டத்தட்ட நம்பமுடியாத அளவிற்கு பழமைவாதமானது" என்று விவரிக்கப்பட்டுள்ளது. இது 12 ஆம் நூற்றாண்டில் முடிவடைந்த "இந்தியாவின் பௌத்தக் கலையின் கடைசி கட்டத்தின் வடிவங்கள் மற்றும் உருவப்படங்களின் நிலைத்தன்மையை" பெருமளவில் குறிக்கிறது. இது வடகிழக்கு இந்தியாவின் பால-சென் கலை, திபெத்துக்கு ஒப்பீட்டளவில் நெருக்கமாக இருந்தது. மேலும் பீகாரில் உள்ள நாளந்தாவைச் சேர்ந்த பௌத்த அறிஞர் அதிசர் போன்ற முக்கிய நபர்களின் இருப்பிடமாக இருந்தது. இந்தியாவில் பௌத்தம் வீழ்ச்சியடைந்த பிறகு, இந்தக் காலகட்டத்திலோ அல்லது அதற்கு முந்தைய காலத்திலோ இந்திய பௌத்தக் கலைகளிலிருந்து நினைவுச்சின்ன சிற்பங்களைத் தவிர மிகக் குறைவாகவே எஞ்சியுள்ளன. மேலும் கலை வரலாற்றாசிரியர்கள் இந்த மறைந்த கலாச்சாரத்தைப் பற்றி திபெத்திய படைப்புகளிலிருந்து அதிகம் கண்டுபிடிக்க வேண்டும். பல நூற்றாண்டுகளாக திபெத்தியக் கலை மீதான பிற தாக்கங்கள் சீன மற்றும் நேபாள பௌத்தக் கலைகளிலிருந்து வந்தன. 14 ஆம் நூற்றாண்டிலிருந்து சில தங்கா காலகட்டங்களில் சீன ஓவியத்திலிருந்து நிலப்பரப்பு பின்னணிகள் ஏற்றுக்கொள்ளப்பட்டன. மேலும் 1700 ஆம் ஆண்டு வாக்கில் சீன அலங்கார பாணிகள் ஆதிக்கம் செலுத்தின.  
பொதுவாக மிக உயர்ந்த தொழில்நுட்ப திறனைக் கொண்ட வண்ணமயமான தங்கா மற்றும் சிறிய வெண்கலங்களில் (பெரும்பாலும் முலாம் பூசப்பட்ட-வெண்கல) உருவாக்கப்பட்டவை சிறந்த சாதனைகளாகக் கருதப்படுகின்றன. இவை பொதுவாக தனிப்பட்ட படைப்புகளாகும். அவை மடாலயங்களுக்குள் மட்டுமே காணப்பட்டன. மேலும் பெரும்பாலும் தியானத்திற்காக குறிப்பாக வடிவமைக்கப்பட்டன. மேலும் பொது கலைகளில் பிரார்த்தனை மண்டபங்களுக்கான பெரிய சிலைகள், திபெத்திய பண்டிகைகளின் போது தங்கா சுவர்களில் தற்காலிகமாக வைக்கப்படும் பெரிய அலங்காரத் துணிகள் மற்றும் தற்காலிக மணல் மண்டலங்கள் ஆகியவை பொதுக் கலைகளில் அடங்கும்.
# திபெத்திய கலை

## இதனையும் காண்க

- திபெத்தியக் கட்டிடக்கலை
# கெல்கெல்

**கெல்கெல்** (ஆங்கிலம்: *Gelgel, Indonesia*; இந்தோனேசியம்: *Gelgel, Klungkung, Klungkung*) என்பது இந்தோனேசியா, பாலி, குலுங்குங் பிராந்தியத்தில் உள்ள ஒரு வரலாற்றுக் கிராமப்புற நகரம் ஆகும். குலுங்குங் பிராந்தியத்தின் தலைநகரான செமராபுராவில் *(Semarapura)* இருந்து தெற்கே 4 கிமீ தொலைவில் கடற்கரைக்கு அருகில் உள்ளது.  
இந்தக் கிராமப்புற நகரம் பல பண்பாட்டுக் கட்டமைப்புகளைக் கொண்டுள்ளது; மற்றும் அதன் மட்பாண்டங்கள்; மற்றும் கையால் நெய்யப்பட்ட சொங்கேட் சடங்கு துணிமணிகளுக்குப் பெயர் பெற்றது. 16-ஆம் நூற்றாண்டின் முற்பகுதியிலிருந்து 1686 வரை பாலியை ஆட்சி செய்த மிகவும் சக்திவாய்ந்த கெல்கெல் இராச்சியத்தின் *(Kingdom of Gelgel)* ஆட்சிக்காலத்தில், இந்தக் கிராமத்தின் அதிகாரம் உச்சத்தில் இருந்தது.
# கெல்கெல்

## வரலாறு

1710-ஆம் ஆண்டு கெல்கெல் அரண்மனை இன்றைய குலுங்குங் பிராந்தியத்திற்கு மாற்றப்பட்ட பின்னர் கெல்கெல் நகரத்தின் வீழ்ச்சி தொடங்கியது; மேலும் 1908-ஆம் ஆண்டு இடச்சுக்காரர்கள் அந்த இடத்தை குண்டுவீசித் தாக்கிய பின்னர், அதன் பழைமை வரலாறும் முடிவிற்கு வந்தது.  
தற்போது, அதன் கடந்த கால மகத்துவத்தில் சில தடயங்கள் மட்டுமே எஞ்சியுள்ளன. பரந்த முற்றங்களைக் கொண்ட பிரதான கோயிலான புரா தாசர் புவானா எனும் அரச வழிபாட்டுத் தலம் மட்டுமே, கெல்கெல் இராச்சியத்தின் கடந்த காலத்தைச் சுட்டிக்காட்டும் எஞ்சிய வரலாற்று அடையாளமாக உள்ளது.  
புரா ஜெரோ அகோங் கோயிலின் கிழக்கே மற்றொரு பழைய கோயிலான புரா தாசர் கோயில் உள்ளது. இது பாலியின் தாய்க் கோயிலான பெசாகி கோயிலின் இணைக் கோயிலாக உள்ளது. இந்தக் கிராமத்தில் பாலியின் மிகப் பழைமையான பள்ளிவாசலும் (Masjid Nurul Huda Gelgel) உள்ளது. இந்தப் பள்ளிவாசல் பழைய ஜாவானிய மன்னர்களால் கட்டப்பட்டது.  
நவீன தோற்றமுடைய இந்தப் பள்ளிவாசல், 16-ஆம் நூற்றாண்டின் பிற்பகுதியில் ஜாவாவில் இருந்து வந்த முசுலிம் பரப்புரையாளகளின் நலனுக்காக நிறுவப்பட்டது. இருப்பினும் பரப்புரையாளகள் எந்த மதமாற்றத்தையும் செய்யத் தவறிய காரணத்தினால் அவர்களும் மீண்டும் ஜாவாவிற்கு திரும்பிச் செல்லவில்லை. பாலியிலேயே தங்கி விட்டனர்
# கெல்கெல்

## பூபுத்தான்

1908-ஆம் ஆண்டில், பாலியின் அரசு நிர்வாகத்தில் இடச்சுக்காரர்கள் தலையிட்டபோது, கெல்கெல் அரச பிரபு ஒருவர் இடச்சு படைக்கு எதிராகத் தாக்குதல் நடத்தினார். இது குலுங்குங் அரண்மனையின் (18 ஏப்ரல் 1908) நன்கு அறியப்பட்ட பூபுத்தான் துர்நிகழ்வுக்கு காரணமாக இருந்தது. அரச மரபினரும் அவர்களின் பணியாளர்களும் நன்கு ஆயுதம் ஏந்திய இடச்சு படைகளுக்கு எதிராகத் தற்கொலை செய்து கொண்டனர்.  
பூபுத்தான் என்பது சரணடையும்போது ஏற்படும் அவமானத்தைத் தவிர்ப்பதற்காக அரச குடும்பத்தினரும், வீரர்களும் மேற்கொள்ளும் தற்கொலை சடங்கைக் குறிக்கும் ஒரு பாலினிய சொல்லாகும்.
# கெல்கெல்

## காட்சியகம்

- **கெல்கெல் காட்சிப் படங்கள்**
# கிரேஸ் டாங்மெய்

**கிரேஸ் டாங்மெய்** (*Grace Dangmei*) ஓர் இந்திய கால்பந்து வீரர் ஆவார். இவர் கிக்ஸ்டார்ட் கிளப் மற்றும் இந்திய மகளிர் தேசிய அணிக்காக முன்கள வீராங்கனையாக விளையாடி வருகின்றார். கிரேஸ் 2014ம் ஆண்டு ஆசிய விளையாட்டுப் போட்டிகளிலும் மேலும், 2016ம் ஆண்டு தெற்காசிய விளையாட்டுப் போட்டிகளிலும் இலங்கைக்கு எதிராக இரண்டு கோல்களை அடித்துள்ளார். 2016 ம் ஆண்டு தெற்காசிய கால்பந்து பெடரேசன் மகளிர் சாம்பியன்ஷிப்பின் போது, இறுதிப் போட்டியின் முதல் பாதியில் கிரேஸ் ஒரு கோல் அடித்து, இந்தியா தொடர்ந்து நான்காவது முறையாக இந்தப் போட்டியில் பட்டத்தை வெல்ல உதவினார்.
# கிரேஸ் டாங்மெய்

## ஆரம்பகால வாழ்க்கை

கிரேஸ் டாங்மெய் சைமன் டாங்மெய் மற்றும் ரீட்டா டாங்மெய் ஆகியோருக்கு மகளாகப் பிறந்தார். இவர் இந்தியாவின் மணிப்பூர் மாநிலத்தில் உள்ள சூரசந்த்பூர் மாவட்டம், காங்வாய் துணைப்பிரிவின் டிம்டைலாங் கிராமத்தைச் சேர்ந்த ரோங்மெய் பழங்குடியினத்தைச் சேர்ந்தவர் ஆவார். கிரேஸ் 1996 ஆண்டு பிப்ரவரி மாதம் 5ம் தேதி பிறந்தார்.
# கிரேஸ் டாங்மெய்

## தொழில் ம்ற்றும் வாழ்க்கை

டாங்மெய் இந்திய மகளிர் லீக்கின் தொடக்கப் பதிப்பில் கெ ஆர் ஒய் பி எச் எஸ் ஏ உடன் விளையாடினார். மேலும் அந்த கிளப்பில் மற்றொரு சீசனை வரை விளையாடி வந்தார். இவர் 2019 ஆம் ஆண்டு IWL இன் 3வது லீக்கில் சேது என்பவருடன் இணைந்தார். 2018 ஆண்டு இந்திய மகளிர் லீக்கின் போது, கிரேஸ்க்கு வளர்ந்து வரும் வீராங்கனை விருது வழங்கப்பட்டது. 2019 ஆண்டு மே மாதம் 6 ந் தேதி அன்று மணிப்பூர் போலீஸ் ஸ்போர்ட்ஸ் கிளப்புக்கு எதிரான சேது FC உடனான தனது முதல் போட்டியில் இரட்டை கோல்கள் அடித்து, 2018–19 ஆண்டு IWL சீசனை வென்றார்.  
கிரேஸ் டாங்மெய் 2021 ஆண்டில் கோகுலம் கேரளா அணியில் சேர்ந்தார், இந்த அணியின் துணைத் தலைவர் பதவியைப் பெற்றார். பின்னர் 2021 ஆண்டு ஜூலை மாதம் 15 தேதியன்று, அகில இந்திய கால்பந்து கூட்டமைப்பு, மகளிர் கிளப் சாம்பியன்ஷிப் 2020–21 பைலட் போட்டியில் இந்தியாவைப் பிரதிநிதித்துவப்படுத்த கோகுலம் கேரளாவை பரிந்துரைத்தது. கிரேஸ் 2021ஆண்டு மகளிர் கிளப் சாம்பியன்ஷிப்பின் போட்டிகளில் விளையாடினார். நவம்பர் 14 அன்று உஸ்பெகிஸ்தானின் பெண்கள் அணியான FC புன்யோட்கோர் (பெண்கள்) அணிக்கு எதிராக இவர் ஒரு அற்புதமான ஆட்டத்தை வெளிப்படுத்தினார். இதில் இவரது அணி 3–1 என்ற கணக்கில் வென்றது. இந்தக் போட்டியில், இவர்கள் மூன்றாவது இடத்தைப் பிடித்தனர். 2021–22 சீசனில், இவரது அணி கோகுலம் கேரளா பட்டத்தை வென்றது. மேலும் மகளிர் கிளப் சாம்பியன்ஷிப்பிற்கு தகுதி பெற்றது.  
2022 ஆண்டு, ஜூலை மாதம், 2ம் நாள் அன்று, கிரேஸ் உஸ்பெக் மகளிர் லீக் அணியான நாசாப் கர்ஷியுடன் ஒரு சீசன் நீண்ட ஒப்பந்தத்தில் வெளிநாட்டில் ஒப்பந்தத்தில் கையெழுத்திட்டதாக அறிவிக்கப்பட்டது. அந்த ஆண்டில் தனது உஸ்பெக் அணி லீக் மற்றும் கோப்பை இரண்டையும் வெல்ல சிறப்பாக விளையாடிஉதவினார், 14 லீக் போட்டிகளில் 4 கோல்களை இவர் அடித்தார்.
# கிரேஸ் டாங்மெய்

## சர்வதேச போட்டிகள்

கிரேஸ் 2014 ஆண்டில் இந்தியாவின் 19 வயதிற்க்கு உட்பட்ட அணியில் விளையாடினார்.  
எனது பெற்றோர் முதல் நான் பயிற்சி பெற்ற அனைத்து பயிற்சியாளர்கள் மற்றும் நான் விளையாடிய வீரர்கள் வரை, எனக்கு எப்போதும் கிடைத்த ஆதரவுக்கு நான் நன்றியுள்ளவனாக இருக்கிறேன். FIFA தரவரிசையில் ஆண்கள் அணியை விட நாங்கள் மிகவும் முன்னேறி இருக்கிறோம் என்பதை மக்கள் உணரவில்லை என்று நினைக்கிறேன், மேலும் சில நேரங்களில் எங்களுக்கு போதுமான பாராட்டுகள் கிடைக்காமல் போகலாம், ஆனால் நாங்கள் மேலும் மேலும் சர்வதேச போட்டிகளில் பங்கேற்பதால், அது மாறும் என்று நம்புகிறேன்.  
—கிரேஸ் டாங்மெய், கால்பந்துடனான தனது பயணத்தில்.  
2013 ஆம் ஆண்டு AFC தகுதிச் சுற்றுப் போட்டிகளில் சீனியர் சர்வதேச அளவில் அறிமுகமான கிரேஸ், பெண்கள் தேசிய அணியில் வழக்கமான உறுப்பினரானார். தேசிய அணியுடன் ஆறு ஆண்டுகளில், இவர் 37 போட்டிகளில் பங்கேற்று 14 கோல்களை அடித்துள்ளார். பின்னர், 2019 ஆண்டு தெற்காசிய விளையாட்டுப் போட்டிகளில், நேபாளத்தை தோற்கடித்து தங்கம் வென்றனர். 2020 ஆண்டு, மகளிர் ஒலிம்பிக் தகுதிச் சுற்று 2 போட்டியில் இந்தோனேசியாவுக்கு எதிராக அவர் பெற்ற இரட்டை கோல்கள், அவருக்கு பிரபலமான புகழைப் பெற்றுத் தந்தன. மற்றும் சிலி போன்ற அணிகளை எதிர்கொண்டனர். டிசம்பர் 1 ஆம் தேதி வெனிசுலாவுக்கு எதிராக 2–1 என்ற கணக்கில் தோல்வியடைந்ததில் இவர் ஒரு கோல் அடித்தார்.  
2022ஆண்டு,செப்டம்பர் மாதம், 7ந் தேதி அன்று, நேபாளத்தில் நடந்த SAFF மகளிர் சாம்பியன்ஷிப்பில், பாகிஸ்தானுக்கு எதிராக 3-0 என்ற வெற்றியில் அவர் ஒரு கோல் அடித்தார்
# கிரேஸ் டாங்மெய்

## புள்ளி விபரங்கள்

### சர்வதேச அளவில்

| வருடம் | புள்ளிகள் | இலக்கு |
| --- | --- | --- |
| 2013 | 3 | 0 |
| 2014 | 1 | 0 |
| 2015 | 2 | 0 |
| 2016 | 5 | 3 |
| 2017 | 7 | 1 |
| 2018 | 3 | 0 |
| 2019 | 26 | 11 |
| 2021 | 11 | 1 |
| 2022 | 6 | 3 |
| 2023 | 12 | 1 |
| 2024 | 7 | 2 |
| 2025 | 2 | 0 |
# கிரேஸ் டாங்மெய்

## கௌரவங்கள் மற்றும் பட்டங்கள்

**இந்தியா**  
****தெற்காசிய கால்பந்து பெடரேசன் மகளிர் சாம்பியன்ஷிப் 2016, 2019'''
தெற்காசிய விளையாட்டுப் போட்டிகளில் தங்கப் பதக்கம்: 2016, 2019
சேது  
**இந்திய மகளிர் லீக்: 2018–19**
கோகுலம் கேரளா  
இந்திய மகளிர் லீக்: 2021–22, 2022–23[23][24]மகளிர் கிளப் சாம்பியன்ஷிப்: மூன்றாம் இடம் 2021
செவின்ச் கர்ஷி  
**உஸ்பெகிஸ்தான்** மகளிர் லீக்: 2022  
**உஸ்பெகிஸ்தான்** மகளிர் கோப்பை: 2022  
**மணிப்பூர்**  
சீனியர் மகளிர் தேசிய கால்பந்து சாம்பியன்ஷிப்: 2013–14, 2023–24  
**தனிநபர்**  
வளர்ந்து வரும் ஆண்டின் சிறந்த வீராங்கனை: 2018−19  
இந்திய மகளிர் லீக்கின் வளர்ந்து வரும் வீராங்கனை: 2017–18  
சிறந்த இந்திய வீராங்கனை (பெண்): 2023
# ஆலிஸ் வெய்டல்

**ஆலிஸ் எலிசபெத் வெய்டல்** (*Alice Elisabeth Weidel*) (பிறப்பு:6 பெப்ரவரி 1979), ஜெர்மன் நாட்டின் பெண் அரசியல்வாதியும், தீவிர வலதுசாரி கொள்கையுடைய *ஆல்டர்நேடிவ் பார் ஜெர்மன்* கட்சியின் (Alternative for Germany) (AfD) தலைவரும், ஜெர்மனி நாடாளுமன்ற எதிர்கட்சி தலைவரும் ஆவார். இவர் சூன் 2022 முதல் *ஆல்டர்நேடிவ் பார் ஜெர்மன்* கட்சியின் தலைவராக செயல்படுகிறார். அக்டோபர் 2017 முதல் ஜெர்மன் நாடாளுமன்றத்தில் ஆல்டர்நேடிவ் பார் ஜெர்மன்'' கட்சி உறுப்பினர்களின் தலைவராக செயல்படுகிறார்.
# ஆலிஸ் வெய்டல்

## 2025 ஜெர்மன் நாடாளுமன்றத் தேர்தல்

ஜெர்மன் நாடாளுமன்றத்திற்கு 23 பெப்ரவரி 2025 அன்று நடைபெற்ற பொதுத் தேர்தலில் ஆலிஸ் எலிசபெத் வெய்டல் தலைமையிலான *ஆல்டர்நேடிவ் பார் ஜெர்மன்* கட்சியின் (*Alternative for Germany*) (**AfD**) கட்சி 1,03,27,148 வாக்குகளும் (20.8%), ஜெர்மன் நாடாளுமன்றத்தில் 152 இடங்களையும் கைப்பற்றி இரண்டாம் இடத்தில் உள்ளது.
# ஆலிஸ் வெய்டல்

## எழுதிய நூல்கள்

- *Das Rentensystem der Volksrepublik China. Reformoptionen aus ordnungstheoretischer Sicht zur Erhöhung der Risikoresistenz* (= *Schriften zur Nationalökonomie.* Band 60). Verlag P.C.O., Bayreuth 2011, .
# மிசிங் மக்கள்

**மிசிங் மக்கள்** (*Mising people*), இந்தியாவின் வடகிழக்கில் அமைந்த அசாம் மற்றும் அருணாச்சலப் பிரதேச மாநிலங்கள் மற்றும் திபெத் தன்னாட்சிப் பகுதிகளில் வாழும் மலைவாழ் பழங்குடி இன மக்கள் ஆவார். இம்மக்கள் சீன-திபெத்திய கலப்பு இன மக்கள் ஆவார். இவர்கள் சீன-திபெத்திய மொழிகளின் கிளை மொழிகளான மிசிங் மொழி மற்றும் தானி மொழிகளைப் பேசுகின்றனர்.
# மிசிங் மக்கள்

## சொற்பிறப்பியல்

மிசிங் மொழியில் மிசிங் என்பதற்கு மண்ணின் மைந்தர்கள் என்று பொருள். அசாம் சமவெளி மக்களால் மிசிங் எனும் சொல் பயன்படுத்தப்படுகிறது. மேலும் மிசிங் என்ற சொல்லின் தோற்றம் அசாமில் பாயும் சியாங் ஆற்றுடன் (பிரம்மபுத்திரா ஆறு) தொடர்புறுத்துவதாக நம்பப்படுகிறது
# மிசிங் மக்கள்

## வரலாறு

சீன-திபெத்திய மொழிகள் பேசும் பெரிய இனக் குழுவான தானி மக்களின் உட்பிரிவினரே மிசிங் மக்கள் எனக் கருதப்படுகிறது. மிசிங் மக்கள் இந்தியாவில் அசாம் மற்றும் அருணாச்சலப் பிரதேசம் மாநிலங்களிலும் மற்றும் சீனாவில் உள்ள திபெத் தன்னாட்சிப் பகுதிகளில் அதிகமாக வாழ்கின்றனர். திபெத்திய மக்கள் தானி மக்களை *லோபோ மக்கள்* என அழைக்கின்றனர்.திபெத்திய மொழியில் *லோபோ* எனில் *தெற்கத்தியர்கள்* என்று பொருள். ஏனெனில் இம்மக்கள் திபெத் தன்னாட்சிப் பகுதிக்கு தெற்கில் வாழ்கின்றனர். திபெத்திய மக்கள் மிசிங் மக்களை லோபோ மக்களின் ஒரு உட் பிரிவினர் என்று கருதுகின்றனர். பழைய காலங்களில், மிசிங் மக்கள் மற்றும் தானி மக்கள், திபெத்தியர்களுக்கு இறைச்சி மற்றும் கம்பளிக்கு ஈடாக வாள்கள் மற்றும் பிற உலோகங்களை வர்த்தகம் செய்தனர். மேலும் அவர்களுக்கென தனி எழுத்து மொழி இல்லாததால் திபெத்திய மொழி எழுத்துத் தொடர்புக்காகப் பயன்படுத்தினர்.  
அசாமில் மிசிங் மக்களைப் பற்றிய முதல் குறிப்புகள், அகோம் இராச்சியத்திடமிருந்து பெறப்பட்டுள்ளது.
அக்காலத்தில் பிரம்மபுத்திரா சமவெளிகளின் வடக்கில் இடம்பெயர்ந்த மிசிங் மக்கள் சுதந்திர மலைவாழ் பழங்குடியினராக இருந்தனர். 1615 ஆம் ஆண்டில், மிசிங் மக்கள் அகோம் இராச்சியத்த்தை தாக்கினர். மிசிங் மக்களை தாக்க அனுப்பப்பட்ட அகோம் இராச்சிய படைகள் தோல்வியடைந்தது. 1655 ஆம் ஆண்டில், மிசிங் மக்கள் மற்றொரு தாக்குதலை அகோம் இராச்சியத்தினர் மீது தொடங்கினர். இதன் விளைவாக அகோம் இராச்சியப் படைகள் வெற்றிகரமாக எதிர்த்தாக்குதலை நடத்தி, மிசிங் மக்களை வென்றனர். இதனால் மிசிங் மக்கள் அகோம் இராச்சியத்தினருக்கு ஆண்டுதோறும் கப்பம் செலுத்த ஒப்புக்கொண்டனர். மேலும் மிசிங் மக்கள் எரித்த அகோம் இராச்சிய வீரர்களுக்கு ஈடாக 12 மிசிங் மக்களை வழங்கினர். பின்னர் அகோம் இராச்சிய நிர்வாகத்தில் உயர் பதவிகளில் பல மிசிங் மக்களுக்கு வழங்கப்பட்டது. மிசிங் மக்கள் மற்ற மலைவாழ் பழங்குடியினரை விட அசாமியர்களுடன் அதிக கலாச்சார தொடர்பு கொண்டவர்கள்.  
வில் வீரர்களான மிசிங் மக்கள் அகோம் இராச்சியத்தின் போர்ப்படையில் வில்லாளிகள் படையில் பணிபுரிந்தனர். அகோம் இராணுவத்தில் பணியமர்த்தப்பட்ட மிசிங் வில் வீரர்கள், திமாசா ராச்சியம் மீது படை எடுத்த போது, அகோம் இராணுவத்திற்கு உணவு வழங்குவதைத் தடுத்த நாக மக்களை அடக்குவதில் பெரும் பங்காற்றினர். அகோம் இராச்சிய மன்னர் *ருத்திர சிங்கா* (1665–1714) ஜெயந்தியா இராச்சியத்தின் மீது படையெடுத்த போது, மிசிங் வில் வீரர்கள் போரில் கலந்து கொண்டனர்.  
அகோம் இராச்சிய மன்னர் ருத்திர சிங்கா ஆட்சியில் அமைதியாக இருந்த மிசிங் மக்கள், 17ஆம் நூற்றாண்டில் *சதியா* நகரத்தில் வாழ்ந்த மிசிங் மக்கள் அகோம் இராச்சியத்தினருக்கு தொல்லைகள் கொடுத்தாலும் பெரும்பாலான மிசிங் மக்கள் அமைதியாக வாழ்ந்தனர். 18ஆம் நூற்றாண்டில் அகோம் இராச்சியத்திற்கு எதிரான **மோமோரியா கிளர்ச்சி**யின்போது மிசிங் மக்கள் நடுநிலையாக இருந்தனர்..
# மிசிங் மக்கள்

## தன்னாட்சி இயக்கம்

1990களில் தன்னாட்சி கோரி போராட்டங்கள் நடத்தியதின் விளைவாக, மிசிங் மக்கள் தன்னாட்சியாக வாழ்வதற்கு, மிசிங் மக்கள் பெரும்பான்மையாக வாழும் அசாமின் 36 சட்டமன்ற தொகுதிகளை உள்ளடக்கிய 40 உறுப்பினர்கள் கொண்ட **மிசிங் தன்னாட்சி குழு** 1995ஆம் ஆண்டில் நிறுவப்பட்டது. மிசிங் தன்னாட்சிக் குழுவின் 36 உறுப்பினர்களை 36 சட்டமன்றத் தொகுதிகளிலிருந்து தேர்தலில் வெற்றி பெற்றவர்களையும், 4 உறுப்பினர்களை அசாம் அரசு நியமிக்கும்.
# மிசிங் மக்கள்

## மக்கள் தொகை பரம்பல்

2011ஆம் ஆண்டின் கணக்கெடுப்பின்படி, அசாம் மாநிலத்தின் 10 மாவட்டங்களில் மட்டும் 8 இலட்சம் மிசிங் மக்கள் வாழ்கின்றனர். அருணாசலப் பிரதேசத்தின் கிழக்கு சியாங் மாவட்டத்தில் சிறுபான்மையாக மிசிங் மக்கள் வாழ்கின்றனர்.
# மிசிங் மக்கள்

## சமயம்

பெரும்பாலான மிசிங் மக்கள் தங்களுக்கு என தனி ஆன்மவாத நம்பிக்கை கொண்டுள்ளனர். இவர்களுக்கு கடவுளர்கள் சூரியன் மற்றும் சந்திரன் ஆவார். இருப்பினும் வைணவத்தின் ஒரு பிரிவான *ஏகசரண தர்மத்தை*பின்பற்றுகின்றனர். மிசிங் மக்களில் ஒரு பிரிவினர் *தோனெய்-போலோ* மற்றும் கிறித்தவ சமயங்களையும் பின்பற்றுகின்றனர்.
# நேவார் கலை

**நேவார் கலை** (Newar art) என்பது நேவார் மக்களிடையே பல நூற்றாண்டுகளாக நடைமுறையில் உள்ள கலை வடிவமாகும். இச்சித்திரக் கலை பின்வருவனவற்றைக் கொண்டுள்ளது:  
- பௌபா
- சுவர் ஓவியங்கள்
- கோயில்களின் சுவர்களில் ஓவியங்கள்
- கையெழுத்துப்படிகளில் உள்ள ஓவியங்கள் (புத்தகங்கள்)
- செம்பு மற்றும் பித்தளைச் சிற்பங்கள்
- கல் சிற்பங்கள்
- மரச் சிற்பங்கள்
# நேவார் கலை

## பின்னணி

நேவார் மக்கள் நேபாளத்தில் கலை மற்றும் கட்டிடக்கலையின் பெரும்பாலான எடுத்துக்காட்டுகளை உருவாக்கினார்கள். பண்டைய பரத கண்டத்தின் இந்து சமயத்தவர்கள் போன்று, நேவார் இந்து சமய மக்களும், வர்ணாசிரம வாழ்க்கை முறையை கடைப்பிடிக்கின்றனர். நேவார் மக்கள், தங்கள் முன்னோர்களின் பழக்க வழக்கங்கள், பண்பாடு மற்றும் நாகரீகத்தைத் தொடர்ந்து கடைபிடித்து வாழ்கின்றனர். பாரம்பரிய நேவார் கலை அடிப்படையில் மதத்தை அடிப்படையாகக் கொண்டது. நேவார்களின் பக்தி ஓவியம், சிற்பம் மற்றும் உலோக கைவினைத்திறன் ஆகியவை அவற்றின் நேர்த்தியான அழகுக்காக உலகப் புகழ்பெற்றவை. இதுவரை கண்டுபிடிக்கப்பட்ட மிகப் பழமையான பௌபா கிபி 1365 இல் வரையப்பட்ட வசுதாரா மண்டலம் ஆகும் (நேபாள சம்பத் 485). நேபாள இமயமலையில் முன்னாள் முஸ்தாங் இராச்சியத்தில் உள்ள இரண்டு 15 ஆம் நூற்றாண்டின் மடாலயங்களின் சுவர்களில் உள்ள சுவரோவியங்கள் காத்மாண்டு பள்ளத்தாக்கிற்கு வெளியே உள்ள நேவார் படைப்புகளின் விளக்கப்படங்களை வழங்குகின்றன. மெழுகு வார்ப்பு செயல்முறையால் செய்யப்பட்ட கல் சிற்பம், மரச் செதுக்குதல், மறுசீரமைப்பு கலை மற்றும் புத்த மற்றும் இந்து தெய்வங்களின் உலோகச் சிலைகள் ஆகியவை நியூவார் கலைத்திறனின் மாதிரிகள் ஆகும். பக்தபூரின் மயில் சாளரம் மற்றும் காத்மாண்டுவின் தேசாய் மாரு ஜியா ஆகியவை மரச் சிற்பங்களுக்கு பெயர் பெற்றவை.
# நேவார் கலை

## கலை பாணிகள்

செதுக்கப்பட்ட நேவார் சாரளங்கள், கோயில்களின் கூரை அடுக்குகள் மற்றும் கோயில்கள் மற்றும் சன்னதி வீடுகளின் நுழைவாயில் போன்ற கட்டிட கூறுகள் பாரம்பரிய படைப்பாற்றலை வெளிப்படுத்துகின்றன. ஏழாம் நூற்றாண்டின் முற்பகுதியில் இருந்தே, திபெத் மற்றும் சீனாவின் கலைகளில் தங்கள் செல்வாக்கை விட்டுச் சென்ற நேவார் கலைஞர்கள் மற்றும் கைவினைஞர்களின் திறமையை பார்வையாளர்கள் குறிப்பிட்டுள்ளனர். நேவார்கள் பூட்டானில் இழந்த மெழுகு நுட்பத்தை அறிமுகப்படுத்தினர். மேலும் அங்குள்ள மடாலயங்களின் சுவர்களில் சுவரோவியங்களை வரைவதற்கு அவர்கள் நியமிக்கப்பட்டனர். திருவிழாக்கள் மற்றும் இறப்பு சடங்குகளின் போது செய்யப்படும் மண்டல மணல் ஓவியம் நேவார் கலையின் மற்றொரு சிறப்பு ஆகும்.  
பாரம்பரிய மதக் கலையில் உயர் மட்டத் திறமையை வெளிப்படுத்துவதோடு மட்டுமல்லாமல், நேபாளத்தில் மேற்கத்திய கலை பாணிகளை அறிமுகப்படுத்துவதில் நேவார் கலைஞர்கள் முன்னணியில் உள்ளனர். நாட்டில் நீர் வண்ண ஓவியத்தைத் தொடங்கிய பெருமை இராஜ் மான் சிங் சித்ரகாருக்கு உண்டு. மேலும் தனது நீர் வண்ண ஓவியத்தில் ஐரோப்பிய பாணிகளை அறிமுகப்படுத்தினார். பாஜு மான் சித்ரகார் (1817–1874), தேஜ் பகதூர் சித்ரகார் (1898-1971) மற்றும் சந்திர மான் சிங் மாஸ்கி ஆகியோரும் நவீன பாணி ஓவியங்களை அறிமுகப்படுத்தினர்.  
பௌபாக்கள் அல்லது தங்காக்கள் பாரம்பரியமாக சித்திரக்காரர்களால் வரையப்பட்டன.
# நேவார் கலை

## இதனையும் காண்க

- நேவார் மக்கள்
- நேபால் பாசா
- தங்கா
- சித்ரகார்
# திசானா

**திசானா** (*Dhisana*)(சமசுகிருதம் *திஷானா) இந்து மதத்தில் மேன்மைக்கான இந்து தெய்வமாகும். வேதங்களில் ஒன்றான இருக்கு வேதத்தின் பெரும்பாலான மண்டலங்களில் உள்ள பாடல்களில் இவரைப் பற்றிய பாடல்கள் சில உள்ளன. இவர் நெருப்பு, சூரியன், சந்திரன், நட்சத்திரங்களின் தெய்வமாகவும் குறிப்பிடப்பட்டார்.  
மற்ற இந்து நூல்களின்படி, திசானா என்ற பெயர் சோம பாத்திரம், அறிவு, புத்திசாலித்தனம், பேச்சு போன்ற பல்வேறு விடயங்களையும் குறிக்கிறது. இருக்கு வேதத்தில் இது மிகுதியின் தெய்வம் மற்றும் புனித நெருப்பின் பாதுகாவலர் என்று குறிப்பிடப்படுகிறது.  
இந்தியவியலில் மேற்கொண்ட தங்கள் ஆய்வு மற்றும் விவாதங்களில் திசானாவைக் சிலர் குறிப்பிட்டனர். இவர்களில் இருவர் செருமன் நாட்டைச் சேர்ந்த ஆல்பிரட் கில்பிராண்ட் மற்றும் ரிச்சர்ட் பிஷெல் .  
ஒருவர் மற்றவரால் திசானாவை சொர்க்கம் மற்றும் பூமி என்று இரு உலகங்களான ஏற்றுக்கொள்ளப்பட்டவர் எனக் குறிப்பிட்டுள்ளார். ஏ. கில்பிராண்ட் திசானாவை முக்கியமாகப் பூமி என்றும், அவற்றுடன் நெருங்கிய தொடர்புடைய மூன்று குழுவைப் பூமி, வளிமண்டலம் மற்றும் சொர்க்கம் என்றும் குறிப்பிட்டுள்ளார். வேறு சில இந்து நூல்கள் திசானாவை இரட்டைத் தளங்களாகக் குறிப்பிட்டுள்ளன. இவற்றின் மீது சோமனின் செயல்பாடு நடந்துள்ளன.  
ஆர். பிஷெல், திசனாவை அதிதி மற்றும் பூமியைப் போன்ற செல்வத்தின் தெய்வமாகக் குறிப்பிட்டுள்ளார். இருக்கு வேதத்தில் உள்ள மண்டலங்களிலும், பாடல்களிலும் இந்தத் தெய்வம் குறித்துக் குறிப்பிடப்பட்டுள்ளது.
**இருக்கு வேதத்தில் திசான குறிப்பு**  
| : ஆர்விஎஸ்.1.22
: ஆர்விஎஸ்.3.49
: ஆர்விஎஸ்.4.34
: ஆர்விஎஸ்.5.41
: ஆர்விஎஸ்.7.90
: ஆர்விஎஸ்.10.35 | : வருத்ரி, **திசானா**, உதவிக்கு.
: இரவுகளை ஒளிரச் செய்து, சூரியர்களைப் படைத்தவர், **திசானனைப்** போலவே வலிமையையும் செல்வத்தையும் வெளிப்படுத்துகிறார்.
: ஏனென்றால் இந்த நாளில் **திசானா** தேவி உங்களுக்காகப் பானத்தை அமைத்துள்ளார்: மகிழ்ச்சியூட்டும் நீர்வரத்துகள் வந்துவிட்டன
: விரைவான செல்வ ஆதாயத்திற்காக, மரங்கள் மற்றும் செடிகளுக்கு நமது வணக்கம் மூலம், வளமான **திசானா** ஒத்துப்போகிறது.
: இந்த இரண்டு உலகங்களும் செல்வத்திற்காகப் பெற்றெடுத்த கடவுள், நமது செல்வத்திற்காகப் பரலோகத் **திசானா** நமது செல்வம்
: நான் **திசானாவிடம்** அழுகிறேன், செல்வத்தின் தாய். மகிழ்ச்சிக்காக எரிந்த அக்னியை நாங்கள் பிரார்த்தனை செய்கிறோம். | } |
| --- | --- | --- |
# தலிமா சிப்பர்

**தலிமா சிப்பர்** (*Dalima Chhibber*) ஓர் இந்திய தொழில்முறை கால்பந்து வீரர் ஆவார். தலிமா சிப்பர் கிக்ஸ்டார்ட் மற்றும் இந்திய தேசிய அணிக்காக ஒரு பாதுகாவலராக விளையாடி வருகின்றார். 1997 ஆண்டு, ஆகஸ்ட் மாதம், 30ம் தேதி இந்தியாவில் அமைந்துள்ள டெல்லியில் பிறந்தார்.
# தலிமா சிப்பர்

## ஆரம்பகால வாழ்க்கை மற்றும் தனிப்பட்ட வாழ்க்கை

தலிமா கால்பந்தை விரும்பும் குடும்பத்தில் பிறந்தார். ஏனெனில் அவரது பெற்றோர் இருவரும் கால்பந்து வீரர்கள் ஆவார்கள். மேலும் அவரது அப்பாவும் அவரது சகோதரியும் அவரது சகோதரரும் அதை தொழில்முறையாகக் கருதினர் விளையாடி வந்தனர். தலிமா சிப்பர் தனது 7 ம் வயதில் தனது தந்தை ஓம் சிப்பரின் கால்பந்து அகாடமியான ஈவ்ஸ் கால்பந்து கிளப்பில் சேர்ந்தார். அதன் பின்னர் இந்திய பெண்கள் இளைஞர் அணிகளுக்காக விளையாடி வந்தார். டெல்லி பல்கலைக்கழகத்தின் ஜீசஸ் மற்றும் மேரி கல்லூரியில் பட்டம் பெற்றார்.
தலிமா மனிடோபா பல்கலைக்கழகத்தில் விளையாட்டு உளவியலில் முதுகலைப் பட்டம் பெற்றார். அங்கு இவர் மனிடோபா பைசன்ஸின் பெண்கள் கால்பந்து அணியின் ஒரு முக்கிய அங்கமாக இருந்து வந்தார். தலிமா சிப்பர் 2022 ஆண்டு, நவம்பர் மாதம் தனது பட்டப்படிப்பை முடித்தார்.  
2019 ஆம் ஆண்டில், தலிமா விளையாட்டு உபகரணங்கள் உற்பத்தியாளரான வெக்டர் எக்ஸின் பிராண்ட் (அம்பாசிட்டர்) தூதரானார்.
# தலிமா சிப்பர்

## வாழ்க்கை

தலிமா 2016-17ம் ஆண்டு இந்திய மகளிர் லீக் சீசனில் புனே சிட்டிக்காக விளையாடினார். பின்னர் 2017–18 ஆண்டு இந்திய மகளிர் லீக் சீசனுக்காக இந்தியா ரஷ் SCக்கு மாறினார். 2019–20 ஆண்டு இந்திய மகளிர் லீக் சீசனுக்காக 2019 ஆண்டு, மார்ச் மாதம் ,31ந் தேதி அன்று கோகுலம் கேரளா அணியில் சேர்ந்தார்.  
2019 ஆண்டு, ஆகஸ்ட் மாதம், 14ம் தேதிய்ன்று, தலிமா கனடியன் வெஸ்ட் யுனிவர்சிட்டிஸ் பிரீமியர் பிரிவில் உள்ள மனிடோபா பைசன்ஸில் சேர்ந்தார். கோகுலம் கேரளாவுடன் இரண்டு வருட நீண்ட அனுபவம் மற்றும் அனுபவத்திற்குப் பிறகு, தலிமா சிப்பர் 2022 ஆண்டு, ஆகஸ்ட் மாதம் கனேடிய அணியான மனிடோபா பைசன்ஸுக்குத் திரும்பினார்.  
மனிடோபா பைசன்ஸில் விளையாடிய பிறகு, தலிமா சிபர் 2023 ஆண்டில் இந்தியா திரும்பினார். 2023–24 IWL சீசனுக்காக கிக்ஸ்டார்ட்டுடன் ஒப்பந்தம் செய்து, இந்த கிளப் கேப்டன் ஆனார்.
# தலிமா சிப்பர்

## சர்வதேச விளையட்டுகள்

2016 ஆம் ஆண்டு மாலத்தீவுக்கு எதிரான தெற்காசிய விளையாட்டுப் போட்டிகளில் தலிமா சர்வதேச அளவில் அறிமுகமானார். அதன் பிறகு இவர் தேசிய அணிக்கான வழக்கமான தேர்தெடுக்கப்பட்டு விளையாடினார். 2019 ஆண்டு, மார்ச் மாதம், 20 ந் தேதி அன்று பங்களாதேஷுக்கு எதிரான 2019 ஆண்டு தெற்காசிய மகளிர் கால்பந்து பெடரேசன், மகளிர் சாம்பியன்ஷிப்பில் தனது முதல் கோலை அடித்தார். தெற்காசிய மகளிர் கால்பந்து பெடரேசன் சாம்பியன்ஷிப்பின் இறுதிப் போட்டியில் நேபாளத்திற்கு எதிரான 40 யார்டு ப்ரீ கிக் இவரது இரண்டாவது கோலாக அமைந்தது. 2019 ஆண்டு தெற்காசிய மகளிர் கால்பந்து பெடரேசன் மகளிர் சாம்பியன்ஷிப்பில் இவரது சிறப்பான செயல்திறனுக்காக, தலிமா சிபருக்கு போட்டியின் மிகவும் மதிப்புமிக்க வீராங்கனை விருது வழங்கப்பட்டது.
# தலிமா சிப்பர்

## புள்ளி விபரங்கள்

### சர்வதேச அளவில்

| வருடம் | புள்ளிகள் | இலக்கு |
| --- | --- | --- |
| 2016 | 3 | 0 |
| 2017 | 7 | 0 |
| 2018 | 3 | 0 |
| 2019 | 18 | 2 |
| 2021 | 6 | 0 |
| 2022 | 2 | 0 |
| 2023 | 10 | 0 |
| 2024 | 5 | 0 |
# தலிமா சிப்பர்

## கௌரவங்கள் மற்றும் பட்டங்கள்

**இந்தியா**  
தெற்காசிய கால்பந்து பெடரேசன் மகளிர் சாம்பியன்ஷிப்: 2016, 2019  
தெற்காசிய விளையாட்டுப் போட்டிகளில் தங்கப் பதக்கம்: 2016  
**கோகுலம் கேரளா**  
இந்திய மகளிர் லீக்: 2021–22  
AFC மகளிர் கிளப் சாம்பியன்ஷிப்: மூன்றாம் இடம் 2021  
**கிக்ஸ்டார்ட்**  
இந்திய மகளிர் லீக்கில் இரண்டாம் இடம்: 2022–23  
**தனிநபர்**  
2019 தெற்காசிய கால்பந்து பெடரேசன், மகளிர் சாம்பியன்ஷிப் மிகவும் மதிப்புமிக்க வீராங்கனை
# ஏகனாம்சா

, பண்புக்கூறுகள் இல்லாத மூன்று நபர்கள், ஒருவேளை தெய்வங்கள் சம்கர்சன, வாசுதேவா மற்றும் ஏகனாம்சா]]
, வாசுதேவர், ஏகநாம்சா]]
**ஏகனாம்சா** (**) ஓர் இந்து தெய்வம். இவர் முதன்மையாக விந்தியவாசினியாக விஷ்ணுவின் மாயை சக்தியுடன் அடையாளம் காணப்படுகிறார்.  
இந்தத் தெய்வம் விருஷ்ணிகளால் வழிபடப்பட்டதாக நம்பப்படுகிறது. மதுரா பகுதியில் வாசுதேவ கிருஷ்ணர், பலராமர், அவர்களது சகோதரி ஏகநாம்சா ஆகியோரைச் சித்தரிக்கும் பல "உறவு மும்மூர்த்திகள்" கண்டுபிடிக்கப்பட்டுள்ளனர். இவர்கள் பொதுச் சகாப்தத்தின் ஆரம்ப நூற்றாண்டுகளைச் சேர்ந்தவர்கள். இவர் வசுதேவர், ரோகிணி தேவியின் மகளாக சுபத்ரா தெய்வமாகவும் மறு அவதாரம் எடுத்ததாக நம்பப்படுகிறது.
# ஏகனாம்சா

## சொற்பிறப்பியல்

சமசுகிருதத்தில், ஏகனாம்சாம் என்றால் "ஒற்றை, பகுதியற்ற ஒன்று" என்று பொருள். மேலும் இது அமாவாசையின் ஒரு பெயர். இவரது பெயரின் மற்றொரு விளக்கம் என்னவென்றால், யோகமாயா தெய்வம் விஷ்ணுவின் ஒரு பாகத்திலிருந்து (*அம்ச* ) பிறந்ததால் ஏகநாம்சா என்று அறியப்பட்டது.
# ஏகனாம்சா

## இலக்கியம்

### அரிவம்சம்

நவீன அறிஞரான எஸ். சி. முகர்ஜியின் கூற்றுப்படி, அரி வம்சத்தில், ஏகாநாம்சா விஷ்ணுவின் *சக்தியாக* ஏகாதசியின் தெய்வமாக அடையாளம் காணப்படுகிறார். குழந்தை கிருஷ்ணரை கம்சனிடமிருந்து பாதுகாக்க நந்தாவின் மகளாக அவதரித்தார். அரி வம்சத்தில், இவர் விஷ்ணுவின் சகோதரியாகக் குறிப்பிடப்படுகிறாள். அதனால்தான் இவளுக்கு விமலா தேவி மற்றும் யோகமாயா என்ற அடைமொழிகள் வழங்கப்படுகின்றன.
# ஏகனாம்சா

## இலக்கியம்

### விஷ்ணுதர்மோத்தர புராணம்

விஷ்ணு தர்மோத்தர புராணம் தெய்வத்தைக் காந்தாரி (விஷ்ணுவைப் பற்றிய மாயையின் சக்தி) என்று விவரிக்கிறது. மேலும் இந்த காந்தாரி திருத்தி, கீர்த்தி, புசுதி, சரத்தா, சரசுவதி, காயத்ரி மற்றும் காலராத்திரி ஆகிய தெய்வங்களைக் குறிக்கிறது.
# ஏகனாம்சா

## இலக்கியம்

### பிரம்மவைவர்த்த புராணம்

பிரம்ம வைவர்த்த புராணத்தின் படி, ஏகானாம்சா நந்தருக்கும் யசோதாவுக்கும் பிறந்த மகள். இவரை வாசுதேவர் அழைத்துச் சென்றார். கம்சன் அவளைக் கொல்ல முயன்றபோது, அவள் துர்கா என்ற அடைமொழியால் அழைக்கப்படும் யோகமாயா தெய்வமாக மாறினாள். மற்ற பதிப்புகளில் பெண் குழந்தை விந்திய மலைகளுக்கு எடுத்துச் செல்லப்பட்டாலும், இந்த உரையில், இவர் வசுதேவர் மற்றும் தேவகியுடன் தங்குகிறாள். பின்னர், கிருஷ்ணர் தனது மனைவியான ருக்மிணியை மணக்கும்போது, அவரைப் பாதுகாக்கவும் உதவவும் அவள் துர்வாசருடன் அனுப்பப்படுகிறாள்.
# தேசாய் மாரு ஜியா

**தேசாய் மாரு ஜியா** (*Desay Maru Jhya*) என்பது காத்மாண்டுவில் உள்ள ஒரு பாரம்பரிய மர சாரளம் ஆகும். இது அதன் தனித்துவத்திற்காக கொண்டாடப்படுகிறது. நேபால் பாசாவில் இந்த பெயருக்கு "நாட்டில் சமமற்ற சாளரம்" என்று பொருள். மத்திய காத்மாண்டுவில் உள்ள ஒரு குடியிருப்பு வீட்டின் முகப்பில் இந்த சாரளம் இன்றும் உள்ளது. நேவார் மக்கள் நேபாளத்தில் கலை மற்றும் கட்டிடக்கலையின் பெரும்பாலான எடுத்துக்காட்டுகளை உருவாக்கினார்கள்.
# தேசாய் மாரு ஜியா

## பாரம்பரியம்

தேசே மாரு ஜியா என்பது ஆயிரம் ஆண்டுகளுக்கும் மேலான நேபாளத்தின் நேவார் மக்களின் மரச் சிற்ப பாரம்பரியத்தின் ஒரு எடுத்துக்காட்டு ஆகும். நேவார் கட்டிடக்கலை, வெறும் செங்கல் சுவர்களில் அமைக்கப்பட்ட கலைநயமிக்க சாரளங்கள் மற்றும் கதவுகளால் வகைப்படுத்தப்படுகிறது. சிக்கலான சிற்பங்கள் பெரும்பாலும் மத நோக்கங்கள், சடங்கு பொருட்கள், புராண மிருகங்கள் மற்றும் பறவைகளை சித்தரிக்கின்றன. நேவார் சாரளங்களின் வடிவமைப்பு மற்றும் சிற்பம் 18 ஆம் நூற்றாண்டின் நடுப்பகுதியில் அதன் உச்சத்தை எட்டியது. இவை நேபாள மண்டலங்கள் முழுவதும் அரண்மனைகள், தனியார் குடியிருப்புகள் மற்றும் புனித வீடுகளில் காணப்படுகின்றன.  
பாரம்பரிய நேவார் கலை அடிப்படையில் மதத்தை அடிப்படையாகக் கொண்டது. நேவார்களின் பக்தி ஓவியம், சிற்பம் மற்றும் உலோக கைவினைத்திறன் ஆகியவை அவற்றின் நேர்த்தியான அழகுக்காக உலகப் புகழ்பெற்றவை. தேசாய் மாரு ஜியா மட்டுமே இந்த வகையான ஒரே ஒன்றாக அறியப்படுகிறது. பெரும்பாலான பாரம்பரிய சாரளங்கள் விரிவான வேலைப்பாடுகளுடன் செதுக்கப்பட்ட தொங்கும் சாரளங்கள் என்றாலும், தேசே மாரு ஜியா பல சட்டங்களுடன் கூடிய ஒரு சாரள அமைப்பாகும். இதன் வடிவமைப்பு ஒரு பழைய மடிப்பு புகைப்படக் கருவியிலுள்ள மணி போல் தெரிகிறது.
# தேசாய் மாரு ஜியா

## சுற்றுலா அம்சம்

இந்த தனித்துவமான சாரளம், காத்மாண்டு அரண்மனை முன் அமைந்துள்ள நகர மைய வணிக வளாகமான காத்மாண்டு நகரச் சதுக்கத்தின் வடக்கே உள்ள ஒரு தெருவான நாராதேவியில் உள்ள ஒரு வீட்டில் அமைக்கப்பட்டுள்ளது. காத்மாண்டுவின் வரலாற்றுச் சிறப்புமிக்க பகுதியில், தேர் ஊர்வலங்களும் திருவிழா அணிவகுப்புகளும் கடந்து செல்லும் சடங்குச் சுற்றுகளின் ஒரு பகுதியாக இந்தத் தெரு அமைந்துள்ளது. இந்த சாரளம் சுற்றுலாப் பயணிகளை ஈர்க்கும் ஒரு இடமாக அமைந்துள்ளது. மேலும் இது நகரின் பார்வையிடக்கூடிய இடங்களில் ஒன்றாக உள்ளது.
# தேசாய் மாரு ஜியா

## தேசியப் பொக்கிசம்

தேசாய் மாரு ஜியா ஒரு நூற்றாண்டுக்கும் மேலான பழமையானது . மேலும் இது தேசியப் பொக்கிசமாக அறிவிக்கப்பட்டுள்ளது. 1978 ஆம் ஆண்டில், நேபாள அரசாங்கத்தின் அஞ்சல் சேவைத் துறை சாரளத்தைச் சித்தரிக்கும் அஞ்சல் தலைகளை வெளியிட்டது.
# அசுவாயுஜாவ்

**அசுவாயுஜாவ்** (*Asvayujau*) இந்து மதத்தில் என்பது அதிர்ஷ்டத்தின் தெய்வம் ஆகும். அதிர்ஷ்டம், மகிழ்ச்சி மற்றும் பிற பெயர்கள் தேவி பாகவத புராணத்தின் படி வாயுவின் மனைவி சுவாதியைக் என்பதாகும். அசுவயுஜாவ் என்ற பெயர் சமசுகிருத வார்த்தைகளான "அசுவா" என்பதிலிருந்து பெறப்பட்டது. அதாவது குதிரை, மற்றும் "யுஜ்", அதாவது இணைதல் அல்லது நுகத்தடி என்று பொருள். "ஆவ்" என்ற பின்னொட்டு பெரும்பாலும் பெண் வடிவத்தைக் குறிக்கப் பயன்படுத்தப்படுகிறது. எனவே, அசுவாயுஜாவ் வேகம், சக்தி, இயக்கம் ஆகியவற்றைக் குறிக்கும் "குதிரைகளுடன் இணைக்கப்பட்டவள்" என்று விளக்கலாம்.
# அசுவாயுஜாவ்

## பிற பெயர்கள்

அசுவாயுஜாவ் பல்வேறு பகுதிகள் மற்றும் நூல்களில் பல்வேறு பெயர்களால் அறியப்படுகிறார். சில சாத்திரங்களில், இவர் அசுவயுஜா என்று குறிப்பிடப்படுகிறார். மற்றவற்றில், இவர் அசுவினி என்று அழைக்கப்படுகிறார். இந்த மாறுபாடுகள் இந்த தெய்வத்தின் வழிபாடு மற்றும் புரிதலில் உள்ள பிராந்திய மற்றும் உரை பன்முகத்தன்மையை எடுத்துக்காட்டுகின்றன.
# அசுவாயுஜாவ்

## சின்னங்கள்

பல சின்னங்கள் பொதுவாக அசுவாயுஜாவுடன் தொடர்புடையவை:  
- குதிரைகள்: வேகம், சக்தி மற்றும் இயக்கம் ஆகியவற்றைக் குறிக்கும்.  
- தாமரை மலர்: தூய்மை, அழகு மற்றும் ஆன்மீக விழிப்புணர்வு ஆகியவற்றைக் குறிக்கிறது.  
- தேர்: முன்னேற்றம் மற்றும் மகிழ்ச்சியை நோக்கிய பயணத்தைக் குறிக்கிறது.
# பூதி பால்லியன்

**பூதி பால்லியன்** (Budhi Pallien) இந்து மதத்தில் காடுகள், புதர்களில் பயமுறுத்தும் தெய்வம். வட இந்தியாவில், குறிப்பாக அசாமில், புலியின் வடிவத்தில் இத்தெய்வம் சுற்றித் திரிகின்றது. இந்த ஞானமுள்ள தெய்வம் மனித வடிவத்திலிருந்து பூனை வடிவத்திற்கு மாற முடியும். மேலும் இவர் விலங்குகளைப் பாதுகாக்கும்போது பெரும்பாலும் ஒரு துணை புலியுடன் பயணிக்கிறார். இதனுடன் இவர் தொடர்பு கொள்கிறார்.  
இந்து மதத்தில், பூதி பால்லியன் போன்ற தெய்வங்கள் பக்தர்களின் அன்றாட வாழ்வில் முக்கியப் பங்கு வகிக்கின்றன. வழிகாட்டுதல், பாதுகாப்பு, ஆசீர்வாதங்களை வழங்குகின்றனர். பூதி பால்லியனின் முக்கியத்துவம் வெறும் மத வழிபாடுகளுக்கு அப்பால் நீண்டுள்ளது. இவர் இயற்கை உலகத்தின் சின்னமாகவும், மனித வாழ்க்கையுடன் தன் இணக்கமான சகவாழ்வின் அடையாளமாகவும் இருக்கிறார். இவருடைய பண்புகளில் பெரும்பாலும் ஞானம், பாதுகாப்பு மற்றும் கருவுறுதல் ஆகியவை அடங்கும். இது இவரை வணங்கும் சமூகங்களின் மதிப்புகள் மற்றும் தேவைகளை பிரதிபலிக்கிறது.
# பூதி பால்லியன்

## பெயர் தோற்றம்

"பூதி பால்லியன்" என்ற பெயர் அசாமிய மொழியிலிருந்து பெறப்பட்டது. இங்கு "பூதி" என்பது "பழைய" அல்லது "ஞானம்" மற்றும் "பால்லியன்" என்பது "காடு" அல்லது "தோப்பு" என்பதைக் குறிக்கிறது. எனவே, பூதி பாலியனை "காட்டின் புத்திசாலித்தனமான வயதான பெண்மணி" என்று விளக்கலாம். இது இயற்கை மற்றும் ஞானத்துடனான இவரது தொடர்பை எடுத்துக்காட்டுகிறது.
# பூதி பால்லியன்

## பெயரின் மாறுபாடுகள்

"பூதி பால்லியன்" என்பது பொதுவாகப் பயன்படுத்தப்படும் பெயராக இருந்தாலும். அசாமிற்குள் பல்வேறு பகுதிகள் மற்றும் சமூகங்களில் வேறுபாடுகள் உள்ளன. சில நூல்கள் மற்றும் உள்ளூர் மரபுகள் இவளை "புத்தி போலியன்" அல்லது "புதி போலியன்" என்று குறிப்பிடலாம். ஆனால் தெய்வத்தின் சாரமும் பண்புகளும் சீராகவே இருக்கின்றன.
# புல் மாதா

**புல் மாதா** (Phul Mata) என்பது நோய்களுக்கான இந்து தெய்வம். இதே போன்ற தொடர்புகளைக் கொண்ட ஏழு சகோதரி தெய்வங்களின் குழுவில் இவர் ஒருவர் ஆவார். இவருடைய சகோதரிகள் சீத்தலா மாதா, சாமரியா மாதா, துர்கா காளி, மகா காளி, பத்திகாளி மற்றும் காளிகா பவானி. ஒரு குழுவாக, இவர்கள் வட இந்தியாவில் நன்கு அறியப்பட்டிருந்தனர். மேலும் பெரும்பாலும் களிமண் பந்துகளால் குறிப்பிடப்பட்டனர். புல் மாதா குறிப்பாகக் குடற்காய்ச்சலுடன் தொடர்புடையவர்.  
புல் மாதா இதிகாச மற்றும் புராண இந்து இலக்கியங்களில் குறிப்பிடப்படுகிறார். இவர் முதலில் ஒரு சக்தியாக, தெய்வீகச் சக்தியின் உருவகமாகக் கருதப்பட்டிருக்கலாம். ஆனால் இந்து மதத்தில் படிப்படியாகத் தீய எண்ணம் மற்றும் நோயுடன் தொடர்புடையவள் ஆனாள். ஏழு வயதுக்குட்பட்ட குழந்தைகளுக்கு இவள் நோயை ஏற்படுத்துவதாகக் கூறப்பட்டது.
# முத்தியாலம்மா

**முத்தியாலம்மா** (*Muthyalamma*) என்பவர் ஓர் இந்து தெய்வம். இவர் துர்க்கை/காளி மாதாவின் வடிவமாகும். ஐதராபாத்தில் இவருக்கு நூற்றுக்கணக்கான கோயில்கள் உள்ளன.  
இந்திய மாநிலமான தெலங்காணாவில் ஆடி மாதத்தில் மகான்காளி பண்டிகையின் போது இவர் குறிப்பாக வழிபடப்படுகிறார். ஒவ்வொரு வார இறுதியிலும் மாநிலத்தில் உள்ள பொல்லாரம் மற்றும் செகந்திராபாத்தில் பெரிய கொண்டாட்டங்கள் நடைபெறும்.  
ஐதராபாத்தில் உள்ள பல குறிப்பிடத்தக்கவர்கள் இந்த கோயிலுக்குச் சென்று தங்கள் பிரார்த்தனைகளைச் செய்கிறார்கள். எதற்காக இங்கு வந்து நாம் வழிபட்டு, திரும்பிச் செல்கிறோமோ, அந்தப் பிரார்த்தனை விருப்பங்கள் நிறைவேறும் என்ற நம்பிக்கை அதிகரித்து வருகிறது. பெங்களூரில் சிவாஜி நகருக்கு அருகில் பிரபலமான கோயில் ஒன்று உள்ளது.
# முத்தியாலம்மா

## பெயரின் தோற்றம்

"முத்தியாலம்மா" என்ற பெயர் தெலுங்கு வார்த்தைகளான "முத்யாலு" என்பதிலிருந்து பெறப்பட்டது. அதாவது முத்துக்கள் மற்றும் "அம்மா" என்றால் அம்மா. எனவே, முத்தியாலம்மாவை "முத்துக்களின் தாய்" என்று மொழிபெயர்க்கலாம். இந்தப் பெயர் முத்துக்களின் மதிப்பிற்கு நிகரான இவருடைய பக்தர்களிடையே அவரது விலைமதிப்பற்ற மற்றும் மரியாதைக்குரிய நிலையை குறிக்கிறது.
# முத்தியாலம்மா

## பெயரின் மாறுபாடுகள்

முத்தியாலம்மா என்பது மிகவும் பொதுவான பெயர் என்றாலும். முத்யாலம்மா தல்லி மற்றும் முத்தாலம்மா தேவி போன்ற மாறுபாடுகளும் பயன்படுத்தப்படுகின்றன. இந்த மாறுபாடுகள் பிராந்தியப் பேச்சுவழக்குகள் மற்றும் பல்வேறு சமூகங்களால் அவருக்கு வழங்கப்பட்ட அன்பான பட்டங்களைப் பிரதிபலிக்கின்றன.
# முத்தியாலம்மா

## பொருள்

முத்தியாலம்மா என்ற பெயர் முத்து போன்ற தூய்மை, அபூர்வம் மற்றும் மதிப்பைக் குறிக்கிறது. விலைமதிப்பற்ற மற்றும் பாதுகாப்பளிக்கும் ஒரு வளர்ப்புத் தாய் உருவமாக இவரது பங்கையும் இது அடிக்கோடிட்டுக் காட்டுகிறது. முத்துக்களுடனான தொடர்பு, இந்து மதத்தில் பெரும்பாலும் புனிதமானதாகவும் உயிரைக் கொடுப்பதாகவும் கருதப்படும் நீர்நிலைகளுடனான இவரது தொடர்பைக் குறிக்கலாம்.
# குலுங்குங் பிராந்தியம்

**குலுங்குங் பிராந்தியம்** (ஆங்கிலம்: *Klungkung Regency*; இந்தோனேசியம்: *Kabupaten Klungkung*) என்பது இந்தோனேசியா, பாலி தீவில் ஒரு பிராந்தியம் ஆகும். பாலியில் இந்தப் பிராந்தியமே மிகச் சிறிய பிராந்தியமாக அறியப்படுகிறது.  
315 கிமீ<sup>2</sup> பரப்பளவைக் கொண்டுள்ள இந்தப் பிராந்தியம், 2010-ஆம் ஆண்டு மக்கள் தொகை கணக்கெடுப்பின்படி 170,543 மக்கள் தொகையைக் கொண்டிருந்தது; 2020 மக்கள் தொகை கணக்கெடுப்பின்படி 206,925 ஆக அதிகரித்தது. 2022-ஆம் ஆண்டின் நடுப்பகுதியில் அதிகாரப்பூர்வ மதிப்பீடு 214,012 (107,177 ஆண்கள்; மற்றும் 106,815 பெண்கள்.  
குலுங்குங் பிராந்திய ஆட்சிப் பகுதியின் நிர்வாக மையம் செமராபுரா *Semarapura* நகரமாகும். அதன் ஆட்சிப் பகுதியில் குலுங்குங் மாவட்டம் உட்படுகிறது.
# குலுங்குங் பிராந்தியம்

## பொது

கியான்யார் *(Gianyar)* நகரில் இருந்து நெடுஞ்சாலை வழியாக செமாராபுரா நகரத்தை எளிதாக அடையலாம். இந்தப் பிராந்தியம் அதன் உன்னதமான பாலினிய ஓவியங்களுக்கு பிரபலமானது. அவை பெரும்பாலும் மகாபாரதம் அல்லது இராமாயணம் போன்ற காவியங்களின் கதைகளைச் சித்தரிக்கின்றன.  
இந்தப் பாரம்பரிய பாணி ஓவியங்கள், பாலினிய அரண்மனைகளின் ஓவியங்களிலிருந்து வந்தவை; மேலும் செமராபுரா நகர மையத்தில் உள்ள குலுங்குங் அரண்மனையிலும் அத்தகைய ஓவியங்கள் காணப்படுகின்றன. செமராஜெயா அருங்காட்சியகமும் *(Semarajaya Museum)* இந்தப் பகுதியில் அமைந்துள்ளது.
# குலுங்குங் பிராந்தியம்

## வரலாறு

குலுங்குங் பிராந்தியம் என்பது குலுங்குங் இராச்சியத்தின் *(Kloengkoeng)* வாரிசு ஆகும். தென்கிழக்கு ஆசியாவில் ஐரோப்பியர்கள் வருவதற்கு முன்பு பாலியில் உள்ள பல இராச்சியங்களில் குலுங்குங் இராச்சியமும் ஒன்றாகும். அதன் அண்டை இராச்சியங்களுடன் ஒப்பிடும்போது இந்த இராச்சியம் சிறியதாக இருந்தாலும், உண்மையில் மிக முக்கியமான இராச்சியமாக அறியப்படுகிறது.  
குலுங்குங் இராச்சியத்தின் ஆட்சியாளர்கள், தேவா அகோங் *(Dewa Agung)* எனும் பெரிய தெய்வம் என்று அழைக்கப் படுகிறார்கள். அவர்கள் மற்ற அரச பிரபுக்களால் ஆன்மீகம் மற்றும் உலகியல் சக்திகளைக் கொண்ட பாலியின் உயர் மன்னர்களாகக் கருதப்படுகிறார்கள்.  
குலுங்குங் அரச குடும்பம், பாலி தீவு முழுவதையும் ஆட்சி செய்த கெல்கெல் இராச்சிய மன்னர்களின் நேரடி அரச மரபினராகும். குலுங்குங் இராச்சியம் முதலில் மஜபாகித்தின் ஓர் அடிமை இராச்சியமாக இருந்தது. பின்னர் கிழக்கு ஜாவா மற்றும் அருகிலுள்ள நுசா பெனிடா *(Nusa Penida)*, லோம்போக் மற்றும் சும்பாவா தீவுகள் மீது செல்வாக்கு செலுத்தும் அளவிற்கு ஒரு சுதந்திர இராச்சியமாக மாறியது.
# குலுங்குங் பிராந்தியம்

## காட்சியகம்

- **குலுங்குங் பிராந்திய காட்சிப் படங்கள்**
# பாந்தியா இயக்கம்

**பாந்தியா இயக்கம்** (*Bandaya movement*) என்பது 1974-இல் டி. ஆர். நாகராஜ், சூத்ரா சிறீனிவாசு ஆகியோரால் கன்னடத்தில் தொடங்கப்பட்ட ஒரு முற்போக்கான [கிளர்ச்சி] இலக்கிய இயக்கமாகும். இது சமூக அர்ப்பணிப்புள்ள இலக்கியத்தை ஊக்குவித்தது, கவிதையைச் சமூக, பொருளாதார அநீதிக்கு எதிரான ஆயுதமாக மாற்ற முயன்றது. "கவிதை ஒரு வாளாக இருக்கட்டும்! மக்களின் வலிக்குப் பதிலளிக்கும் அன்பான நண்பன்!" [" *கட்கவாகலி காவ்யா! ஜனர நோவிகே மிடிவ பிரணமித்ரா!* "], என்பது டி. ஆர். நாகராஜ் உருவாக்கிய இயக்கத்திற்கான முழக்கம்.  
இயக்கத்துடன் தங்களை அடையாளப்படுத்திக் கொண்ட முக்கிய கன்னட எழுத்தாளர்கள் சித்தலிங்கையா, சந்திரசேகர் பாட்டீல், சென்னன்னா வாலிகர், கலேகவுடா நாகவர், பூர்ணச்சந்திர தேஜஸ்வி, எச். எசு. சிவபிரகாஷ், பி. டி. இலலிதா நாயக், கும். வீரபத்ரப்பா, பரகுரு ராமச்சந்திரப்பா, பிரகலாத் பெட்டகேரி, அல்லாமா பிரபு பெட்டதூர், கீதா நாகபூசண், கே. எஸ். பகவான், சாந்தராசா, மல்லிகா காந்தி, சசிகலா வீரையா சுவாமி, பஞ்சகெரே ஜெயபிரகாசு, கங்காதர முதலியார், குடிஅள்ளி நாகராஜ், (இரம்ஜான் தர்கா) எசு. கிரேமத், சுகன்யா மாருதி, கே. சரீபா, பானு முஷ்டாக், அனுபமா, நேமிச்சந்திரா, கி. ரேம். நாகராஜ், இராஜசேகர் அடகுண்டி, எல். அனுமந்தய்யா, போல்பந்தெப்பா, (மறைந்த) இலிங்கண்ணா சத்யம்பேட், சத்யானந்த் பேட்ரோட், பசவராஜ் சபரத், சர்ஜூ கட்கர், ஆனந்த் ஜுஞ்சர்வாட், ஜம்பன்னா அமரசிந்தா, கவிசித்தா பெல்லாரி, சூர்யகாந்த் குணகிமத், ஆர்.என். ஜி.காமராஜ், பி. நாகராஜ் மற்றும் சதீசு குல்கர்னி.
# விக்ரம் தர்மா

**விக்ரம் தர்மா** (பிறப்பு **ஆர். என். தர்மசீலன்** ; 1956 - 28 ஜூன் 2006) தமிழ், இந்தி, மலையாளம், கன்னடம், தெலுங்கு திரைப்படங்களில் பணியாற்றிய ஓர் இந்திய சண்டைப்பயிற்சியாளர் ஆவார். இவர் எம்ஜிஆரின் திரைப்படங்களில் பணியாற்றிய சண்டைப்பயிற்சியாளர் ஆர். என். நம்பியாரின் மகன். இவர் நடிகர் கமல் ஹாசனுடன் பல படங்களில் பணியாற்றினார். 1986ஆம் ஆண்டு வெளியான கமல் ஹாசனின் *விக்ரம்* திரைப்படத்தில் நடித்த பிறகு விக்ரம் தர்மா என்று பெயரிடப்பட்டு 1988ஆம் ஆண்டு வெளியான கமல் ஹாசனின் *சத்யா* திரைப்படத்தில் சண்டைப்பயிற்சியாளராக அறிமுகமானார். சண்டைப்பிற்சியாளர்கள் மற்றும் நடிகர்களான பொன்னம்பலம், ஸ்டன் சிவா, தளபதி தினேஷ், அனல் அரசு, கே. கணேஷ் குமார், ராம் லக்ஷ்மன், சுப்ரீம் சுந்தர், அன்பரிவ், மகாநதி சங்கர், பெசன்ட் ரவி, ராஜேந்திரன், இந்தியன் பாஸ்கர், சாய் தீனா, அழகு மற்றும் வெங்கல் ராவ் இவரிடம் சண்டைக் காட்சிக் கலைஞர்களாகவும், உதவியாளர்களாகவும் பணியாற்றியவர்களாவர். இவர் 2006 ஜூன் 28 அன்று தன் 50 வயதில் மாரடைப்பால் சென்னையில் இறந்தார்.
# விக்ரம் தர்மா

## தொழில்முறை

### சண்டைக்காட்சி கலைஞர்

விக்ரம் தர்மா தனது திரைப்பயணத்தை 1979ஆம் ஆண்டில் வெளியான *கல்யாணராமன்* திரைப்படத்தில் கமல் ஹாசனுக்கு சண்டைக்காட்சி கலைஞராக ஆரம்பித்தார். சண்டைப்பிற்சியாளர்கள் மற்றும் நடிகர்களான ஜூடோ. கே. கே. ரத்னம் மற்றும் V. கிருபாநிதியிடம் இவர் சண்டை கலைஞராகப் பணியாற்றினார்.
# விக்ரம் தர்மா

## தொழில்முறை

### உதவி சண்டைப்பயிற்சியாளர்

1983ஆம் ஆண்டில் ஜூடோ. கே. கே. ரத்னமிடம் உதவி சண்டைப்பயிற்சியாளராக பணியாற்றினார்.
# விக்ரம் தர்மா

## தொழில்முறை

### நடிகர்

1983ஆம் ஆண்டில் இருந்து தான் சண்டைக்காட்சி கலைஞராகவும், உதவி சண்டைப்பயிற்சியாளராகவும் பணியாற்றிய திரைப்படங்களில் சிறு கதாப்பாத்திரங்களில் நடித்திருந்தார். கமல் ஹாசன் மற்றும் இயக்குனர் ராஜசேகரின் படங்களில் பணியாற்றியதன் மூலம் தங்களுக்கு ஏற்கனவே பரிட்சயமான விக்ரம் தர்மாவுக்கு 1986ஆம் ஆண்டில் வெளியான *விக்ரம்* திரைப்படத்தில் நடிக்க வாய்ப்பளித்தனர். அத்திரைப்படத்திற்கு பிறகு தான் ஆர். என். தரம்சீலன் விக்ரம் தர்மா என்று பெயரிடப்பட்டார்.
# விக்ரம் தர்மா

## தொழில்முறை

### சண்டைப்பயிற்சியாளர்

1988ஆம் ஆண்டில் வெளியான *சத்யா* திரைப்படத்தில் கமல் ஹாசன் மற்றும் இயக்குனர் சுரேஷ் கிருஷ்ணா விக்ரம் தர்மாவுக்கு முதன் முதலில் சண்டைப்பயிற்சியாளராக வாய்ப்பளித்தனர். விக்ரம் தர்மா சண்டைப்பயிற்சியாளராக பணியாற்றிய முதல் திரைப்படம் *சத்யா* என்றாலும் இவர் சண்டைப்பயிற்சியாளராக பணியாற்றியதில் முதலில் வெளியான திரைப்படம் 1987ஆம் ஆண்டில் வெளியான *வைராக்கியம்*. பின்னர் இவர் பல பிரபல நடிகர்களுடன் பணியாற்றி திரைப்படத்துறையில் தவிர்க்க முடியாத சண்டைப்பயிற்சியாளர் ஆனார். குறிப்பாக கமல் ஹாசனுடன் பல திரைப்படங்களில் தொடர்ந்து பணியாற்றினார், அவற்றில் *சத்யா*, *அபூர்வ சகோதரர்கள்*, *வெற்றி விழா*, *குணா*, *தேவர் மகன்*, *மகாநதி*, *இந்தியன்*, *ஹே ராம்*, *ஆளவந்தான்*, *விருமாண்டி* போன்ற திரைப்படங்களில் அவர் அமைத்த சண்டைக்காட்சிகள் பாராட்டப்பட்டது, அவற்றில் சில திரைப்படங்களுக்கு விருதுகள் அளிக்கப்பட்டது. இவர் வணிகரீதியாக திரைப்படங்களுக்கு மட்டுமில்லாமல் எதார்த்த திரைப்படங்களுக்கும் ஏற்ப சண்டைக்காட்சிகள் அமைத்திருந்தார்.
# விக்ரம் தர்மா

## ஆரம்பகால மற்றும் தனிப்பட்ட வாழ்க்கை

விக்ரம் தர்மா எம்ஜிஆரின் திரைப்படங்களில் சண்டைப்பயிற்சியாளராக பணியாற்றிய ஆர். என். நம்பியாரின் மகன்.  
விக்ரம் தர்மா பீனா என்பவரை திருமணம் செய்தார். இந்த தம்பதியினருக்கு பிரியங்கா என்ற மகளும், ரோஷன் என்ற மகனும் உள்ளனர்.
# விக்ரம் தர்மா

## விருதுகளும் கௌரவங்களும்

- 1990 சிறந்த சண்டைப்பயிற்சியாளருக்கான தமிழக அரசு திரைப்பட விருது - *நடிகன்*
- 1992 சிறந்த சண்டைப்பயிற்சியாளருக்கான சினிமா எக்ஸ்பிரஸ் விருது - *தேவர் மகன்*
- 1993 சிறந்த சண்டைப்பயிற்சியாளருக்கான சினிமா எக்ஸ்பிரஸ் விருது - *ஜெண்டில்மேன்*
- 1994 சிறந்த சண்டைப்பயிற்சியாளருக்கான தமிழக அரசு திரைப்பட விருது - *மகாநதி*
- 1997 சிறந்த சண்டைப்பயிற்சியாளருக்கான தினகரன் விருது - பல படங்கள்
- 2002 சிறந்த சண்டைப்பயிற்சியாளருக்கான சினிமா எக்ஸ்பிரஸ் விருது - *கன்னத்தில் முத்தமிட்டால்*
- 2004 சிறந்த சண்டைப்பயிற்சியாளருக்கான பிலிம் டுடே விருது - *விருமாண்டி*, *ஆய்த எழுத்து*